Държавен вестник, бр. 49, 2013 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  49
ПОСТАНОВЛЕНИЕ № 127  
ОТ 27 МАЙ 2013 Г. 
за допълнение на Правилника за реда за уп­
ражняване правата на държавата в търговските 
дружества с държавно участие в капитала, приет 
с Постановление № 112 на Министерския съвет 
от 2003 г. (обн., ДВ, бр. 51 от 2003 г.; изм. и доп., 
бр. 59 от 2003 г.; Решение № 8260 на Върховния 
административен съд от 2005 г. – бр. 79 от 2005 г.; 
изм. и доп., бр. 54 от 2006 г., бр. 15 от 2007 г., 
бр. 103 от 2008 г., бр. 39 и 93 от 2009 г., бр. 22, 
29 и 72 от 2010 г. и бр. 68 от 2011 г.)
МИНИСТЕРСКИЯТ СЪВЕТ
П О С ТА Н О В И :
§ 1. В раздел V се създава чл. 13б:
„Чл. 13б. (1) Търговските дружества с над 50 
на сто държавно участие в капитала, включи-
телно лечебните заведения, сключват договори 
за финансови услуги с кредитни или финансови 
институции по смисъла на Закона за кредитните 
институции при спазване на Правилата за избор 
на изпълнител за предоставяне на финансови 
услуги от кредитни или финансови институции 
съгласно приложение № 3.
(2) Правилата по приложение № 3 не се 
прилагат от търговски дружества с държавно 
участие в капитала – кредитни или финансови 
институции по смисъла на Закона за кредит-
ните институции.
(3) Когато финансовата услуга е обект на 
обществена поръчка, възложителите на об-
ществените поръчки по смисъла на Закона за 
обществени поръчки прилагат и правилата по 
приложение № 3 в частта „Правила за концен-
трация, отчетност и контрол“.
Преходни и заключителни разпоредби
§ 2. Разпоредбите на чл. 13б се прилагат 
съответно и от държавните предприятия по 
смисъла на чл. 62 от Търговския закон, както 
и от дружествата, които лицата по чл. 13б, 
ал. 1 контролират.
§ 3. В шестмесечен срок от влизането в сила 
на постановлението:
1. органите за управление и контрол на 
търговските дружества и държавните предпри-
ятия да приведат дейността си в съответствие 
с правилата по приложение № 3;
2. органите, които упражняват правата на 
държавата в капитала на търговските дружества 
с държавно участие и в държавните предпри-
ятия, да приведат договорите за управление 
и контрол с членовете на управителните и 
контролните органи на търговските дружества 
и държавните предприятия в съответствие с 
правилата по приложение № 3.
§ 4. В Постановление № 114 на Министер-
ския съвет от 2010 г. за наблюдение и контрол 
върху финансовото състояние на държавни 
предприятия и търговски дружества с над 50 
на сто държавно участие в капитала и на дру-
жества, които те контролират (ДВ, бр. 46 от 
2010 г.) се правят следните изменения:
1. В чл. 1:
а) в ал. 1 т. 2 и 3 се изменят така:
„2. търговските дружества с над 50 на сто 
държавно участие в капитала, включително 
лечебните заведения;
3. дружествата, които се контролират от 
предприятията и дружествата по т. 1 и 2;“
б) алинея 2 се изменя така:
„(2) Списък на предприятията и дружества-
та по ал. 1 се представя в Министерството на 
финансите от министрите и ръководителите на 
съответните ведомства съобразно отрасловата 
им компетентност, а в случай на промяна се 
актуализира в срока по чл. 3, ал. 2.“
2. В чл. 3:
а) алинея 1 се изменя така:
„(1) Предприятията и дружествата по чл. 1, 
ал. 1 са длъжни да представят в електронен вид 
пред органа по чл. 2 тримесечни и годишни 
финансови отчети – счетоводен баланс, отчет 
за приходите и разходите, отчет за собствения 
капитал, отчет за паричните потоци и прило-
женията към тях, изготвени в съответствие 
със Закона за счетоводството и приложимите 
счетоводни стандарти, придружени с анализ на 
дейността и анализ на финансовото състояние. 
Годишните отчети и анализи се представят до 
25 април следващата година, а тримесечните 
отчети и анализи – до 25-о число на месеца, 
следващ съответния отчетен период.“;
б) алинея 4 се отменя.
Министър-председател и  
министър на външните работи:  
Марин Райков
Главен секретар на Министерския съвет: 
Росен Желязков
Приложение № 3 
 към чл. 13б 
Правила за избор на изпълнител за предоставяне 
на финансови услуги от кредитни или финансови 
институции 
1. Общи разпоредби
1.1. Целта на правилата е: 
1. унифициране на методологията за избор на 
изпълнител на финансови услуги; 
2. повишаване на прозрачността и ефективността 
при управлението на средствата на държавните 
дружества;
3. диверсификация на паричните ресурси и огра-
ничаване на риска от концентрация на експозиции;
4. подобряване на механизмите за отчетност 
на държавните дружества.
1.2. За целите на правилата дружествата по 
чл. 13б се наричат възложители.
1.3. Правилата се прилагат при избор на из-
пълнител за следните видове финансови услуги:
1. свободни парични средства – депозити; раз-
полагаеми средства, които е възможно да бъдат 
пласирани по депозитни или други банкови сметки;
2. платежни и свързани услуги, в т.ч. управление 
на разплащателни и други сметки, инкасо и др.;
3. финансиране – оборотни, инвестиционни и 
други кредити, гаранции и др.;